**Molėtų rajono savivaldybės taryba**

**SPRENDIMAS**

**DĖL ATLYGINIMO DYDŽIO UŽ TEIKIAMĄ NEFORMALŲJĮ ŠVIETIMĄ NUSTATYMO**

2023 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 2 dalies 29 punktu, 16 straipsnio 1 dalimi ir Lietuvos Respublikos švietimo įstatymo 15 straipsnio 2 dalimi, 70 straipsnio 9 dalimi, atsižvelgdama į Molėtų menų mokyklos 2023 m. spalio 25 d. raštą Nr. D7-33 „Dėl mokesčių ir įkainių nustatymo“ ir Molėtų r. kūno kultūros ir sporto centro 2023 m. spalio 30 d. raštą Nr. S-135 „Dėl mokesčio už neformalųjį vaikų švietimą“,

Molėtų rajono savivaldybės taryba n u p r e n d ž i a:

1. Nustatyti atlyginimo dydį už Molėtų menų mokyklos neformalųjį vaikų ir suaugusiųjų švietimą bei formalųjį švietimą papildantį ugdymą, naudojimąsi muzikos instrumentais:

|  |  |  |  |  |
| --- | --- | --- | --- | --- |
| Eil.  Nr. | Skyriaus pavadinimas | Programos pavadinimas | Mokestis per mėnesį (Eur) | Mokestis už užsiėmimą (Eur) |
| 1 | 2 | 3 | 4 | 5 |
| 1.1. | Muzikos skyrius | Ankstyvojo ugdymo programa  Pradinio ir pagrindinio ugdymo programa  Išplėstinio ugdymo programa  Atlyginimas už mokinio naudojimąsi muzikos instrumentu  Atlyginimas už sulaukusių 18 metų ir nesimokančių bendrojo ugdymo mokyklose naudojimąsi muzikos instrumentu | 13,00  14,00  13,00  2,00  5,00 | -  -  -  -  - |
| 1.2. | Dailės skyrius | Ankstyvojo ugdymo programa  Pradinio ir pagrindinio ugdymo programa  Išplėstinio ugdymo programa | 13,00  14,00  13,00 | -  -  - |
| 1.3. | Suaugusiųjų skyrius | Sulaukusiems 18 metų ir nesimokantiems bendrojo ugdymo mokyklose | - | 10,00 |

2. Pirmu punktu nustatytas atlyginimo dydis mažinamas 100 procentų:

2.1. kai mokinio tėvai (globėjai, rūpintojai) gauna piniginę socialinę paramą pagal Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą (nuo pašalpos skyrimo mėnesio);

2.2. kai mokinys yra iš socialinę riziką patiriančios šeimos;

2.3. kai mokinys turi negalią;

2.4. kai mokinys yra našlaitis (nėra abiejų tėvų);

2.5. kai mokinys yra Molėtų vaikų savarankiško gyvenimo namų auklėtinis;

2.6. kai įstaigą lanko Molėtų rajono savivaldybės teritorijoje gyvenantis ir turintis laikiną leidimą gyventi Lietuvos Respublikoje dėl humanitarinių priežasčių kitų šalių piliečių vaikas;

2.7. kai mokinys nelankė įstaigos visą kalendorinį mėnesį dėl ligos ir tėvai (globėjai) raštu pateikė argumentuotą prašymą;

2.8. kai dėl susidariusių objektyvių priežasčių vieną kalendorinį mėnesį ar daugiau mokykloje nevykdomos programos.

3. Pirmu punktu nustatytas atlyginimo dydis mažinamas 50 procentų:

3.1. kai mokykloje mokosi 2 ir daugiau vaikų iš vienos šeimos;

3.2. kai mokinys lanko Muzikos ir Dailės skyrius (už antrą specialybę);

3.3. kai mokinys yra našlaitis ar gyvena su vienu iš tėvų;

3.4. kai vienam šeimos nariui tenka mažiau nei 1,5 valstybės remiamų pajamų (VRP) dydžio per mėnesį;

3.5. atsižvelgiant į tėvų (globėjų, rūpintojų) socialinę padėtį,kai mokinys atvyksta į mokyklą iš kaimo vietovės, esančios toliau negu 10 km nuo Molėtų miesto (išskyrus tuos atvejus, kai mokykla apmoka kelionės išlaidas į / iš mokyklos ir tuos atvejus, kai užsiėmimai yra organizuojami kaimo vietovių bendrojo ugdymo įstaigų patalpose);

3.6. kai mokinys yra respublikinių, tarptautinių konkursų laureatas (1 metus nuo apdovanojimo), I, II, III vietų laimėtojas ir Didžiojo prizo (Grand Prix) nugalėtojas.

4. Nustatyti nuo 2024 m. sausio 1 d. už teikiamą neformalųjį vaikų švietimą Molėtų rajono kūno kultūros ir sporto centre mėnesinį atlyginimo dydį - 5,00 eurai.

5. Ketvirtu punktu nustatytas atlyginimo dydis mažinimas 100 procentų:

5.1. kai mokinio tėvai (globėjai, rūpintojai) gauna piniginę socialinę paramą pagal Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą (nuo pašalpos skyrimo mėnesio);

5.2. kai mokinys yra iš socialinę riziką patiriančios šeimos;

5.3. kai mokinys yra našlaitis;

5.4. kai mokinys yra Molėtų vaikų savarankiško gyvenimo namų auklėtinis;

5.5. mokiniams su negalia;

5.6. kai įstaigą lanko Molėtų rajono savivaldybės teritorijoje gyvenantis ir turintis laikiną leidimą gyventi Lietuvos Respublikoje dėl humanitarinių priežasčių kitų šalių piliečių vaikas.

6. Ketvirtu punktu nustatytas atlyginimo dydis mažinimas 50 procentų:

6.1. kai mokykloje mokosi 2 ir daugiau vaikų iš vienos šeimos;

6.2. kai mokinys tampa respublikinių ar tarptautinių čempionatų laimėtoju (1 metus nuo apdovanojimo);

6.3. kai mokinys neturi vieno iš tėvų ar gyvena su vienu iš tėvų;

6.4. kai vienam šeimos nariui tenka mažiau nei 1,5 valstybės remiamų pajamų (VRP) dydžio per mėnesį;

6.5. atsižvelgiant į tėvų (globėjų, rūpintojų) socialinę padėtį, kai mokinys atvyksta į mokyklą iš kaimo vietovės, esančios toliau negu 10 km nuo Molėtų miesto.

7. Nustatyti nuo 2024 m. sausio 1 d. už teikiamą neformalųjį suaugusiųjų švietimą Molėtų r. kūno kultūros ir sporto centre mėnesinį atlyginimo dydį - 15 eurų.

8. Nustatyti, kad:

8.1. atlyginimas už neformalųjį švietimą mokamas 2 kartus per mokslo metus (gruodžio ir gegužės mėn.);

8.2. 1–7 punktuose nustatytų mokesčių surinkimo ir mokėjimo tvarką nustato neformaliojo švietimo įstaigos direktorius.

9. Pripažinti netekusiu galios Molėtų rajono savivaldybės tarybos 2011 m. gruodžio 22 d. sprendimą Nr. B1-268 „Dėl atlyginimo dydžio už teikiamą neformalųjį švietimą nustatymo“ su visais papildymais ir pakeitimais.

Savivaldybės meras